**projektas**

**reg. Nr. T-62**

**2.7. darbotvarkės klausimas**

**PASVALIO RAJONO SAVIVALDYBĖS TARYBA**

**Sprendimas**

**Dėl PRITARIMO PASVALIO PETRO VILEIŠIO GIMNAZIJOS 2022 METŲ VEIKLOS ATASKAITAI**

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, įgyvendindama Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), 289, 290 punktus, Pasvalio rajono savivaldybės taryba nusprendžia:

Pritarti Pasvalio Petro Vileišio gimnazijos 2022 metų veiklos ataskaitai (pridedama).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto skyriaus

vyr. specialistė Virginija Bajoriūnaitė

Suderinta DVS Nr. RTS-66

**Pakeitimai pažymėti geltona spalva**

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO PASVALIO PETRO VILEIŠIO GIMNAZIJOS 2022 METŲ VEIKLOS ATASKAITAI**

2023-03-08

Pasvalys

**1. Sprendimo projekto rengimo pagrindas.**

Vadovaujantis Lietuvos Respublikos vietos savivaldos įstatymo 16 straipsnio 4 dalimi ir Pasvalio rajono savivaldybės tarybos veiklos reglamento, patvirtinto Savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija), 289, 290 punktais, teikiama Pasvalio Petro Vileišio gimnazijos 2022 metų veiklos ataskaita.

1. **Sprendimo projekto tikslai ir uždaviniai.**

Vadovaujantis teisės aktais, išreikštas pritarimas 2022 metų Pasvalio Petro Vileišio gimnazijos veiklos ataskaitai.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Pasvalio Petro Vileišio gimnazijos 2022 metų veiklos ataskaita parengta pagal formą, aptartą Savivaldybės tarybos Švietimo, kultūros ir sporto komiteto 2021 m. spalio 22 d. posėdyje (protokolo Nr. T3-28) ir patvirtintą Savivaldybės mero 2021 m. lapkričio 3 d. potvarkiu Nr. MV-59 ,,Dėl Pasvalio rajono savivaldybės švietimo įstaigų metų veiklos ataskaitų formų patvirtinimo“.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**7. Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Švietimo ir sporto skyrius.

Švietimo ir sporto skyriaus vyr. specialistė Virginija Bajoriūnaitė

PRITARTA

Pasvalio rajono savivaldybės tarybos

2023 m. kovo d. sprendimu Nr. T1-

**PASVALIO PETRO VILEIŠIO GIMNAZIJA**

**2022 METŲ VEIKLOS ATASKAITA**

2023-01-20

1. **BENDROS ŽINIOS APIE MOKYKLĄ**
   1. Mokyklos pavadinimas, interneto svetainės adresas

Pasvalio Petro Vileišio gimnazija, https://pasvaliogimnazija.lt

* + 1. Mokyklos struktūra (*nurodyti skyrius, daugiafunkcius centrus*)
  1. Mokinių ir klasių komplektų skaičius (*bazinei mokyklai ir skyriams pildyti atskirai)*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Mokslo metai | Ikimokykl. ugd. gr. | | Priešmokyk.ugd. gr. | | 1–4 kl. | | 5–8 kl. | | I–II gimn.  (9–10) kl. | | III–IV gimn. kl. | | Iš viso | |
| Vaikų sk. | Grupių sk. | Vaikų sk. | Grupių sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių (vaikų) sk. | Komplektų (grupių) sk. | |
| 2020-09-01 |  |  |  |  |  |  |  |  | 219 | 8 | 244 | 8 | 463 | 16 | |
| 2021-09-01 |  |  |  |  |  |  |  |  | 207 | 8 | 238 | 8 | 445 | 16 | |
| 2022-09-01 |  |  |  |  |  |  |  |  | 205 | 8 | 214 | 8 | 419 | 16 | |
| **Pokytis** |  |  |  |  |  |  |  |  | -14 | 0 | -30 | 0 | -44 | 0 | |

* 1. Specialiųjų poreikių mokinių ugdymas

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Specialiųjų ugdymosi poreikių turinčių mokinių skaičius (rugsėjo mėnesį) | | | Dalis (proc.) nuo visų mokykloje besimokančių mokinių | | | | Specialiųjų ugdymosi poreikių lygiai | | | |
| 2020 | 2021 | 2022 | 2020 | 2021 | 2022 |  | | 2020 | 2021 | 2022 |
| 10 | 12 | 14 | 2,07 | 2,70 | 3,34 | Nedideli | | 1 | 0 | 0 |
|  |  |  |  |  |  | Vidutiniai | | 9 | 12 | 14 |
|  |  |  |  |  |  | Dideli | | 0 | 0 | 0 |
|  |  |  |  |  |  | Labai dideli | | 0 | 0 | 0 |

* 1. Neformalusis ugdymas

|  |  |  |  |
| --- | --- | --- | --- |
| Mokslo metai | Būrelių skaičius | Lankančių būrelius mokinių skaičius | Dalis (proc.) nuo visų mokykloje besimokančių mokinių |
| 2020 | 14 | 231 | 47 |
| 2021 | 13 | 195 | 43 |
| 2022 | 15 | 189 | 45 |

* 1. Nemokamas mokinių maitinimas

|  |  |  |
| --- | --- | --- |
|  | Skirtas nemokamas maitinimas (mokinių skaičius rugsėjo mėnesį) | Dalis (proc.) nuo visų mokinių |
| 2020 | 57 | 11,82 |
| 2021 | 58 | 13,09 |
| 2022 | 56 | 13,36 |
| **Pokytis** | -1 | 1,54 |

* 1. Mokinių pavėžėjimas
     1. Pavežamų mokinių skaičius ir dalis (proc.) nuo visų mokinių (skyriams pildyti atskirai)

|  |  |  |  |  |
| --- | --- | --- | --- | --- |
| Mokslo metai | Pavežamų mokinių skaičius iš viso (rugsėjo mėnesį) | Dalis (proc.) nuo visų mokinių | Pavežamų mokykliniais autobusais mokinių skaičius | Dalis (proc.) nuo visų pavežamų mokinių |
| 2020 | 243 | 50,41 | 0 | 0 |
| 2021 | 252 | 56,88 | 0 | 0 |
| 2022 | 228 | 54,41 | 0 | 0 |
| **Pokytis** | -15 | 4,0 | 0 | 0 |

* + 1. Mokyklinių autobusų skaičius: 1
  1. Mokytojai

|  |  |  |  |  |  |  |
| --- | --- | --- | --- | --- | --- | --- |
| Metai | Mokytojų skaičius  iš viso | Iš jų atestuota kvalifikacinėms kategorijoms: | | | | Neatestuota (sk./proc.) |
| Mokytojo (sk./proc.) | Vyr. mokytojo  (sk./proc.) | Metodininko  (sk./proc.) | Eksperto  (sk./proc.) |
| 2020 | 53 | 5 / 9,4 | 15 / 28,3 | 32 / 60,4 | 1 / 1,9 | 0 / 0 |
| 2021 | 49 | 5 / 10,2 | 13 / 26,5 | 30 / 61,2 | 1 / 2 | 0 / 0 |
| 2022 | 48 | 5 / 10,4 | 13 / 27,1 | 29 / 60,4 | 1 / **2** | 0 / 0 |
| **Pokytis** | **-5** | 0 / **-1** | **-2** / **-1,2** | **-3** / **0** | 0 / 0,1 | 0 / 0 |

1. **MOKYKLOS VEIKLA IR REZULTATAI**
   1. Ataskaitinių metų Mokyklos veiklos plano tikslai, uždaviniai ir jų įgyvendinimas (*iki 2 psl., sieti su plane numatytais įgyvendinimo rodikliais*).

*2022 m. Gimnazijos veiklos plano uždaviniai ir pagrindiniai jų įgyvendinimo rodikliai*

|  |  |  |  |
| --- | --- | --- | --- |
| Uždavinys | Rodikliai | Planuotas / pasiektas rezultatas | Komentaras |
| 1.1. Aktyvaus, dialogiško, tyrinėjančio ugdymo(si) stiprinimas | Mokinių gebėjimų ir poreikių tyrimų rezultatai panaudojami gimnazijos perspektyvai planuoti (didžiausias įvertis 4 balai) | 3,2 / 3,2 | Mokinių gebėjimai, pasiekimai ir poreikiai buvo sistemingai analizuojami, apibendrinimai ir išvados panaudotos gimnazijos veiklos planavimui. Apklausos įvertis 3,2. |
| Mokytojai vadovaujasi savivaldaus mokymo/si paradigma, pamokose taiko įvairias strategijas, didinančias mokinių įsitraukimą (mokytojų dalis proc.) | 60 / 80 | Daugumoje pamokų naudotos įvairios mokymo(si) strategijos, didinančios mokinių įsitraukimą: mokymosi uždavinių formulavimas, patirtinis mokymas(is), projektinis mokymas(is), mokymasis bendradarbiaujant, veiklos ir pasiekimų įsivertinimas ir kt. |
| Mokiniai įtraukiami į STEAM veiklas gimnazijoje (mokinių, pasirinkusių gamtos mokslus išplėstiniu kursu, dalis proc.) | 60 / 70 | Mokytojai aktyviai organizavo įvairias STEAM veiklas: kiekvieną mėnesį vykdavo STEAM renginys gimnazijoje ar už jos ribų. Gamtos mokslus išplėstiniu kursu pasirinko 70 proc. mokinių. |
| Vykdomos integralios ugdomosios veiklos, skatinančios dialogišką ir tyrinėjantį mokymą(si) (integruotų veiklų skaičius) | 15 / 23 | Pasiteisino ir refleksijose buvo puikiai įvertintos birželio mėn. organizuotos 23 integruotos įvairių dalykų *Pamokos kitaip,* kuriose dalyvavo visi 1–3 klasių gimnazistai. |
| Kuriamos ir atnaujinamos mokymo/si erdvės (atnaujintų mokymo/si erdvių skaičius) | + 1 / +1 | Sutvarkyta Dailės galerijos dalis, t. y. pagrindinio pastato 1 a. |
| 1.2. Atsakingo požiūrio į ugdymą(si) formavimas, tobulinant mokinio  individualios pažangos stebėsenos sistemą | Mokiniai planuoja ir geba efektyviai stebėti bei įsivertinti *bent vieno pasirinkto dalyko* asmeninę pažangą (didžiausias įvertis 4 balai) | 2,9 / 3,0 | Dalis mokinių geba kelti ugdymosi tikslus, planuoti savo mokymąsi. Sukurta ir patvirtinta mokinio individualios pažangos stebėjimo sistema. Apklausos įvertis 3,0. |
| Sistemingai analizuojama ir aptariama mokinių pasiekimų dinamika, numatomos pagalbos kryptys (posėdžių, pasitarimų, susirinkimų skaičius) | 9 / 35 | Klasių vadovai nuolat stebėjo mokinių pasiekimų ir pažangos pokyčius, kartu su mokiniu, jo tėvais bei dalykų mokytojais priėmė bendrus susitarimus. Mokinių pasiekimai sistemingai buvo aptarti klasių vadovų pasitarimuose, Mokytojų tarybos posėdžiuose. Iš viso įvyko 35 pasitarimai – posėdžiai. |
| 1.3. Lyderystės bei asmeninio meistriškumo tobulinimas, siekiant paveikaus profesionalumo | Savivaldos institucijose aptariama lyderystės samprata ir teikiami pasiūlymai gimnazijos veiklos kokybei lyderystės srityje gerinti (pasiūlymų skaičius) | +2 / +3 | 89,3 proc. mokytojų įsitikinę, kad Metodinė taryba veikia aktyviai ir sprendžia svarbius ugdymo klausimus. Metodinė taryba pasiūlė naują projektinių darbų vertinimo tvarką, Gimnazijos taryba įvedė naują uniformos elementą, Strateginio planavimo grupė inicijavo Erasmus projekto akreditaciją. |
| Organizuojami lyderystės kompetencijų ugdymo ir stiprinimo renginiai (renginių skaičius) | 1 / 2 | Atsižvelgus į Metodinės tarybos pasiūlymą, organizuotas komandos formavimo renginys ir pokyčių valdymo įgūdžių mokymai. |
| Mokytojai vykdo savo veiklos sklaidą, kolegialiai dalijasi patirtimi, mokosi vieni iš kitų (mokytojų dalis proc.) | 50 / 60 | Mokytojai dalijasi patirtimi grupėse, padeda vieni kitiems, taikydami *Pamokos studijos* metodą. 82,1 proc. mokytojų nurodo, kad dalyko metodinės grupės veikla padeda tobulėti. |
| 2.1. Saugios ir partneryste grįstos ugdymo(si) aplinkos puoselėjimas, įgyvendinant bendruomenės iniciatyvas | Gimnazijoje atsižvelgiama į visų bendruomenės narių nuomonę, apsvarstomi teikiami pasiūlymai, kurie įgyvendinami veikiant kartu (didžiausias įvertis 4 balai) | 2,7 / 3,0 | Kiekvienas bendruomenės narys turi galimybę pareikšti savo nuomonę, kuri yra apsvarstoma. Suformuluoti pasiūlymai įgyvendinami veikiant kartu. Organizuotas visos bendruomenės dalyvavimas rengiant strateginį planą 2023–2025 metams. Ne mažiau 80 proc. mokinių jaučiasi gimnazijos bendruomenės nariais. Apklausos įvertis 3,2. |
| Įgyvendinamos tęstinės bei rengiamos naujos vaikų ir jaunimo socializacijos, jaunimo iniciatyvų skatinimo programos (programų sk.) | 4 / 7 | Per praėjusius metus įgyvendintos 4 savivaldybės lygmens, 2 šalies ir 1 tarptautinio lygmens jaunimo iniciatyvų skatinimo programos. |
| 2.2. Palankios bendradarbiavimo kultūros tobulinimas, ugdant socialiai atsakingą ir brandžią asmenybę | Gimnazijos bendruomenės nariai laikosi susitarimų kultūros ir geba vertinti jų laikymąsi (didžiausias įvertis 4 balai) | 2,9 / 3,0 | Dauguma gimnazijos bendruomenės narių puoselėjo susitarimų kultūrą. 76,1 proc. mokinių ir 96,1 proc. mokytojų teigia turintys tarpusavio susitarimus dėl darbo ir tvarkos pamokose. Įvertis 3,0. |
| Aktyvi mokytojų metodinė veikla turi įtakos dalijimosi gerąja patirtimi kultūrai, skatina profesinio meistriškumo augimą (didžiausias įvertis 4 balai) | 3,0 / 3,11 | Mokytojų metodinė veikla skatino nuolatinį profesinį tobulėjimą. 85,7 proc. mokytojų teigia, kad metodinėje grupėje nuolat dalijasi patirtimi, mokosi vieni iš kitų. Apklausos įvertis 3,11. |
| Gimnazijos bendruomenė dalyvauja rajono, šalies ir tarptautiniuose projektuose (projektų skaičius) | 5 / 9 | Per praėjusius metus dalyvauta 4 savivaldybės lygmens, 3 šalies ir 2 tarptautinio lygmens projektuose. |

* 1. Ugdymo rezultatai
     1. Pagrindinio ugdymo pasiekimų patikrinimo rezultatai

|  |  |  |  |  |  |  |
| --- | --- | --- | --- | --- | --- | --- |
|  | 2020 m. | | 2021 m. | | 2022 m. | |
| Lietuvių k. | Matematika | Lietuvių k. | Matematika | Lietuvių k. | Matematika |
| Lietuva | – | – | 6,5 | 6,17 | 6,35 | 4,22 |
| Pasvalio r. | – | – | 6,32 | 5,10 | 6,36 | 3,85 |
| Petro Vileišio gimnazija | – | – | 6,83 | 5,78 | 7,07 | 4,37 |

* + 1. Pagrindinio išsilavinimo įgijimas

|  |  |  |  |
| --- | --- | --- | --- |
| Metai | Baigė 10 kl.  (mokinių skaičius) | Įgijo pagrindinį išsilavinimą | |
| skaičius | proc. |
| 2020 | 119 | 119 | 100 |
| 2021 | 114 | 114 | 100 |
| 2022 | 105 | 104 | 99,05 |

* + 1. Tolimesnė 10-okų veikla

|  |  |  |  |  |  |
| --- | --- | --- | --- | --- | --- |
|  | Baigė 10 kl.  (mokinių sk.) | Iš jų: | | | |
| Mokosi III gimn. klasėje | Mokosi profesinėje mokykloje | Dirba | Kita |
| 2020 | 119 | 114 | 5 | – | – |
| 2021 | 114 | 111 | 2 | – | 1 |
| 2022 | 105 | 94 | 6 | – | 5 |

* + 1. Valstybinių brandos egzaminų ataskaitinių metų rezultatai (išlaikymas proc.)

|  |  |  |  |
| --- | --- | --- | --- |
| Dalykas | P.Vileišio gimnazija | Pasvalio r. | Lietuva |
| Anglų k. | 98,25 | 98,11 | 98,07 |
| Biologija | 100 | 95,24 | 96,3 |
| Chemija | 100 | 100 | 96,19 |
| Fizika | 100 | 100 | 97,1 |
| Geografija | 100 | 100 | 99,1 |
| Informacinės technologijos | 100 | 100 | 85,98 |
| Istorija | 100 | 100 | 99,1 |
| Lietuvių kalba | 86,92 | 88,67 | 92 |
| Matematika | 71,91 | 68,25 | 64,6 |
| Rusų k. | 100 | 50 | 99 |

* + 1. Vidurinio išsilavinimo įgijimas

|  |  |  |  |
| --- | --- | --- | --- |
| Metai | Baigė IV gimn. kl.  (mokinių skaičius) | Įgijo vidurinį išsilavinimą | |
| skaičius | proc. |
| 2020 | 130 | 129 | 99,23 |
| 2021 | 116 | 113 | 97,41 |
| 2022 | 123 | 119 | 96,75 |

* + 1. Tolimesnė abiturientų veikla

|  |  |  |  |  |  |
| --- | --- | --- | --- | --- | --- |
| Metai | Baigė IV gimn. kl.  (mokinių sk.) | Iš jų: | | | |
| Mokosi aukštojoje mokykloje | Mokosi profesinėje mokykloje | Dirba | Kita |
| 2020 | 130 | 79 | 13 | 21 | 17 |
| 2021 | 116 | 70 | 8 | 15 | 23 |
| 2022 | 123 | 69 | 16 | 23 | 15 |

* 1. Mokinių dalyvavimas olimpiadų ir konkursų rajoniniuose, regioniniuose bei šalies etapuose

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| RAJONO | | REGIONO | | ŠALIES | | | TARPTAUTINIAI | |
| Dalyvavusių mokinių skaičius | Prizininkų/ laureatų skaičius | Dalyvavusių mokinių skaičius | Prizininkų/ laureatų skaičius | Dalyvavusių mokinių skaičius | Prizininkų/ laureatų skaičius | Dalyvavusių mokinių skaičius | | Prizininkų/ laureatų skaičius |
| 137 | 84 | 15 | 8 | 27 | 15 | 3 | | 1 |
|  |  |  |  |  |  |  | |  |

* 1. Prevencinės veiklos organizavimas (*veikla, rezultatai, apimtis iki 1 psl*.)

Į gimnazijos ugdymo turinį integruojama Sveikatos ir lytiškumo ugdymo bei rengimo šeimai bendroji programa (SLURŠ), įgyvendinama nuosekli ir ilgalaikė socialines emocines kompetencijas ugdanti prevencinė programa, apimanti patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Svarbiausias vaidmuo, įgyvendinant prevencines programas, tenka pedagogams, organizuojantiems formalų ir neformalų ugdymą. Prevencinės programos gimnazijoje vykdomos integruojant jas į mokomųjų dalykų, neformalaus ugdymo užsiėmimų turinį. Gimnazijoje prevencines veiklas taip pat organizuoja, vykdo ir įgyvendina mokyklos administracija, Vaiko gerovės komisija, klasių auklėtojai, socialinė pedagogė. Aktyviai veikia Mokinių atstovybė. Vileišiečių organizacija inicijuoja įvairaus pobūdžio prevencines veiklas: renginius, akcijas.

Antikorupcijos prevencija integruojama į ekonomikos, dorinio ugdymo, istorijos, pilietiškumo pamokas. Gegužės mėnesį buvo vykdoma korupcijos prevencija. Tikslas – ugdyti mokinių antikorupcines nuostatas, nepakantumą korupcijai, skatinti domėtis korupcijos prevencija. Gegužės 9 d. 3 kl. mokiniams vyko paskaita ,,Korupcijos samprata ir pasireiškimas Lietuvoje“. Gegužės 25 d. vyko integruotos ekonomikos-etikos pamokos su STT specialiste apie antikorupcinį sąmoningumą 3 ir 4 kl. mokiniams. Spalio 14 d. įvyko susitikimas su Lietuvos kariuomenės atstovais. Gimnazistai buvo supažindinti su 4 karinės tarnybos būdais. Spalio 25 d. – lapkričio 18 d. vyko konkursas, inicijuotas Lietuvos Respublikos specialiųjų tyrimų tarnybos ,,Skaidrumo ir sąžiningumo svarba miesto, miestelio, kaimo bendruomenėse“. Konkurso metu 4 kl. mokiniai individualiai atliko testą ir kartu su bendraklasiais darė kūrybinę užduotį. 4c kl. nacionaliniame ,,Skaidrumo akademijos konkurse“ užėmė 1 vietą.

Mokiniams svarbu atpažinti savo stiprybes, žinoti ribas, mokėti priimti vienas kito patirtį. To mokiniai mokėsi Geros savijautos programos užsiėmimuose: *Whatansu* patirtiniame seminare (sausio 17 d. dalyvavo visi 2 kl. mokiniai), ,,Sėkmingas savęs pažinimas socialiniame ir karjeros valdymo kontekste“ (sausio–kovo mėn. dalyvavo visi 4 kl. mokiniai), ,,Komandiškumo pagrindai“ (vasario–kovo mėn. dalyvavo visi 3 kl. mokiniai). Gimnazistai stiprino psichologinį atsparumą, gilino savęs pažinimą M. Petrikonio paskaitoje sausio mėn. Kovo mėn. vyko ,,Draugystės protų mūšis“, skirtas paminėti Sąmoningumo didinimo mėnesiui BE PATYČIŲ. 4 kl. mokiniai, jų tėveliai, mokytojai, klasių vadovai dalyvavo padėkos abiturientų šeimoms šventėje ,,Tai gražiai mane augino“. Balandžio 15 d. vyko 1 kl. mokinių susitikimas su gydytoju R. Badaru, kur buvo aptariama Psichoaktyvių medžiagų vartojimo prevencijos programa. Birželio 6–10 d. gimnazistai dalyvavo vasaros socializacijos projekte ,,Kūrybos džiaugsmas“, birželio 20–23 d. – ,,Penkta dalis“. Birželio 15 d. Sveikatingumo šventėje dalyvavo beveik visa gimnazijos bendruomenė. 1 kl. mokiniai lapkričio 16 d. dalyvavo edukacijoje „Priklausomybės veidai“, kurią vedė klinikinės toksikologijos gydytoja L. Gruzdytė. Mokiniai susipažino su priklausomybės, kaip reiškinio, atsiradimo ir vystymosi principais, naujausiomis mokslinėmis išvadomis. Lapkričio 29 d. mokiniai jungėsi prie rajono mokinių ir dalyvavo ,,Draugo dienoje“.

Kovo 28–29 d. vyko lytiškumo paskaitos. Lektorius M. Asakavičius ir  akušerė G. Šedvilaitė-Intė gimnazistams kalbėjo apie žmogaus vertės suvokimą, savęs ir priešingos lyties pažinimą, sugebėjimą skirti susižavėjimą nuo meilės ir įsimylėjimo. 2 kl. mokiniai dalyvavo diskusijose, kokie lyčių stereotipai vyrauja mūsų visuomenėje ir kas padėtų mūsų visuomenę padaryti tolerantiškesnę kitoms lytims, klausė paskaitos ,,Vaisinga meilė“. Kovo mėn. apie šeimos vertybes diskutuota pilietiškumo pagrindų pamokoje ,,Šeimos tradicijos ir papročiai, kaip jas išsaugome“ su 1 klasės mokiniais.

Klasės vadovų veikla: 1 kl. mokiniai spalio 17 d. dalyvavo sportiniame iššūkyje, kur kiekvienas galėjo išbandyti fizines jėgas ir kūrybiškumą, dalyvavo diskusijoje ,,Žalingi įgūdžiai“ (lapkričio 28 d.). 2–4 kl. gimnazistai dalyvavo diskusijoje ,,Pažink savo draugus“ (rugsėjo 26 d.), į prevencinę programą įtraukė savianalizės metodą ,,Kokioje pozicijoje esu klasėje?“ (lapkričio 21 d.), sprendė klausimą ,,Ar gerai pažįsti klasės draugus?“ (spalio 3 d.), aptarė elgesį pamokų ir pertraukų metu, ieškojo geresnių sprendimų, kaip būtų galima užkirsti kelią netinkamam elgesiui, kalbėjo tema ,,Kaip jaučiuosi savo klasėje?“ (lapkričio 14 d.). 3–4 kl. vyko individualūs pokalbiai ,,Rūkymo prevencija“ (spalio 3 d.). Visų 4 kl. mokiniai kartu su klasės vadovais ir administracija aptarė savanorystės naudą (spalio 3 d.), vyko prevencinė diskusija ,,Lūkesčiai, svajonės, susitelkimas“ (lapkričio 14 d.).

* 1. Dalyvavimas projektuose (2020–2022 m.)

|  |  |  |  |
| --- | --- | --- | --- |
| Eil. Nr. | Projekto pavadinimas | Laikotarpis | Gauta lėšų ar pan. |
| 1. | „Saugios elektroninės erdvės vaikams kūrimas“ | 2020 m. lapkričio 17 d. – 2022 m. gegužės 1 d. | Gimnazijoje įrengtos 4 belaidžio ryšio zonos. Partneriai NŠA, KTU. |
| 2. | Dailės pleneras „Kūrybos džiaugsmas“ | 2021 m. birželio 1 d. – 2021 m. spalio 1 d. | 500 eurų. Suorganizuotos mokinių darbų parodos Gimnazijoje ir Mariaus Katiliškio viešojoje bibliotekoje. |
| 3. | Jaunimo iniciatyvų skatinimo projektai „Prisimink Vileišiadą“ ir „Nevysti – išvysti“ | 2021 m. gegužės 3 d. – 2021 m. spalio 1 d. | Bendras abiejų projektų finansavimas – 850 eurų. |
| 4. | Švietimo mainų projektas pagal programą „Erasmus plus“ „Kurkime savo ateitį dabar“ | 2021 m. lapkričio 15 d. – 2023 m. vasario 15 d. | 20660 eurų. Finansuota dvišalio projekto paraiška, pagal kurią įvyko mainų vizitai 2022 m. |
| 5. | „Nord plus“ projektas STEAM veiklų įgyvendinimui | 2021 m. sausio 27 d. – 2023 m. vasario 18 d. | Projektą vykdančios Latvijos Valmieros 2 vidurinės mokyklos partneriai. |
| 6. | „IMK – išmanioji mokymosi kryptis“ | 2020 m. rugsėjo 18 d. – 2022 m. rugsėjo 18 d. | Gimnazija yra konsultuojanti mokykla Pakruojo rajono ,,Atžalyno“ ir Linkuvos gimnazijoms bei Balsių ir Lygumų pagrindinėms mokykloms. |
| 7. | „ISM verslo klasė“ | 2021 m. rugsėjo 1 d. – 2022 m. rugsėjo 1 d. | ISM dėstytojai ir studentai mokiniams reguliariai veda užsiėmimus įvairiomis formomis. |
| 8. | „Nord plus“ projektas PICEDU | 2019 m. gegužės 5 d. – 2021 m. birželio 10 d. | 29670 eurų  Vykdant tarptautinį projektą sukurta virtuali Gimnazijos Dailės galerija. |
| 10. | Jaunimo savanoriškos veiklos skatinimo projektas ,,Ritmas ir aš“ | 2022 m. gruodžio 1 d. – 2022 m. gruodžio 30 d. | 600 eurų |
| 11. | Jaunimo savanoriškos veiklos skatinimo projektas ,,Kelionė adresu: Gimnazija 100“ | 2022 m. birželio 1 d. – 2022 m gruodžio 30 d. | 400 eurų |
| 12. | Vaikų ir jaunimo socializacijos projektas ,,Penkta dalis“ | 2022 m. birželio 1 d. – 2022 m. gruodžio 31 d. | 700 eurų |
| 13. | ,,Karjeros specialistų tinklo vystymas“ | 2022 m. rugsėjo 13 d. – 2023 m. gruodžio 31 d. | Ekonomikos gaivinimo ir atsparumo didinimo programos lėšomis finansuojama 0,8 karjeros specialisto etato. |
| 14. | 4K modelio ,,Neformaliojo vaikų švietimo paslaugų plėtra“ diegimas mokyklose | 2022 m. balandžio 11 d. – 2023 m. liepos 11 d. | ESFA finansuoja projekto koordinatoriaus pareigybę  (18000 eurų). |

* 1. Bendradarbiavimas su vietos bendruomene, kitomis įstaigomis bei institucijomis (*iki 1 psl.*)

Gimnazija nuolat bendradarbiauja su Pasvalio krašto muziejumi, Mariaus Katiliškio viešąja biblioteka, Pasvalio kultūros centru, Šv. Jono Krikštytojo bažnyčia, UAB „Pasvalio vandenys“, „Kurana“, „Donix“. Su socialiniais partneriais buvo nuolat palaikomi glaudūs bendradarbiavimo ryšiai, sudarantys galimybę plėtoti bei inicijuoti naujas veiklas, ugdyti mokinių pažintines kompetencijas.

Vykdant projektus, įgyvendinant bendras veiklas nuolat palaikomi ryšiai su visomis Pasvalio rajono bendruomenėmis bei mokyklomis partnerėmis: Svalios progimnazija, Lėvens pagrindine, „Riešuto“, Pasvalio muzikos, Sporto mokyklomis, Vaškų, Pumpėnų, Joniškėlio Gabrielės Petkevičaitės-Bitės, Pakruojo „Atžalyno“, Kupiškio Lauryno Stuokos Gucevičiaus, Biržų „Saulės“ gimnazijomis, Pasvalio lopšeliais-darželiais „Eglutė“ ir „Liepaitė“ bei kt. Palaikomi ryšiai su Vilniaus universiteto Matematikos ir informatikos fakultetu, Kauno technologijos universiteto Informatikos fakultetu, KTU Panevėžio fakultetu, Lietuvių literatūros ir tautosakos institutu.

2022 m. buvo tęsiamas sėkmingas bendradarbiavimas su ISM Vadybos ir ekonomikos universitetu: organizuojami renginiai, vykdant bendrą „ISM Verslo klasės“ projektą.

Esant sudėtingoms pandemijos sąlygoms, buvo sėkmingai tęsiamos tarptautinio NORD PLUS projekto (bendradarbiaujant su Suomijos Joensuu Rejkolankoulu Junkla, Latvijos Valmieros 2 vidurine, Estijos Kohtla – Jarve Slaavi Pohikaa, Švedijos Gioteburgo Svensk – Ryska mokyklomis) veiklos.

1. **MOKYKLOS APRŪPINIMAS**
   1. Mokyklos biudžetas
      1. Mokymo lėšos (tūkst. Eur)

|  |  |  |  |  |
| --- | --- | --- | --- | --- |
| Išlaidų pavadinimas | Metai | | | Pokytis |
| 2020 | 2021 | 2022 |
| Darbo užmokestis su „Sodra“ | 850,8 | 857,6 | 965,2 | 114,4 |
| Skaitmeninės priemonės | 4,6 | 13,7  (iš jų – IT 8,3) | 13,4  (iš jų – IT 7,5) | 8,8 |
| Mokymo priemonės | 2,3 | 16,4 | 10,4 | 8,1 |
| Ilgalaikis turtas | 10,1 | 0,9/8,3 | 7,5 | -2,6 |
| IKT ir profesinis orientavimas | 4,9 | 4,3 | 4,6 | -0,3 |
| Kvalifikacijos kėlimas | 8,7 | 3,3 | 11,1 | **2,4** |

* + 1. Biudžeto lėšos

|  |  |  |  |  |
| --- | --- | --- | --- | --- |
| Išlaidų pavadinimas | Metai | | | Pokytis |
| 2020 | 2021 | 2022 |
| Darbo užmokestis su Sodra | 131,2 | 137,1 | 153,4 | 22,2 |
| Komunalinės ir ryšiai | 30,6 | 44,8 | 71,2 | 40,6 |
| Transportas | 5,9 | 3,6 | 3,7 | -2,2 |
| Remontai ir eksploatavimas | 9,3 | 13,8 | 61,6 | 52,3 |
| Kitos paslaugos (soc. maitinimo  gamybos kaštai) | 5,7 | 5,1 | 2,3 | -3,4 |
| Ilgalaikis turtas | 7,0 |  |  | -7,0 |
| Materialinės pašalpos | 3,3 | 2,6 | 1,1 | -2.2 |
| Kvalifikacija ir komandiruotės |  |  | 0,1 | 0,1 |
| Mokytojų kelionės kompensacija |  |  | 4,3 | 4,3 |

* + 1. 1,2 proc. paramos lėšos

|  |  |
| --- | --- |
| Metai | 1,2 proc. parama (Eur) |
| 2020 | 564,12 |
| 2021 | 340,92 |
| 2022 | 328,86 |

1. **PROBLEMOS, SĄLYGOTOS VIDAUS IR IŠORĖS VEIKSNIŲ, JŲ SPRENDIMO BŪDAI. LĖŠŲ POREIKIS**

Norint mokytojams ir mokiniams sudaryti geras ugdymo(si) sąlygas, reikėtų renovuoti priestato kabinetus ir koridorius (tęsiant anksčiau jau parengtą Gimnazijos visų patalpų renovacijos projekto įgyvendinimą). Priestato techninė būklė prastėja kasmet, nes nėra tinkamos lietaus kanalizacijos. Taip pat laikas iš esmės keisti susidėvėjusią Gimnazijos pastatų šildymo sistemą.

Siekiant gerinti ugdymo(si) kokybę, reikia kurti efektyvią individualios pagalbos mokiniams sistemą.

Gimnazijos direktorius \_\_\_\_\_\_\_\_\_\_\_\_ Viktoras Rimša

(parašas)